ועדת העבודה, הרווחה והבריאות, כנסת 15, פרוטוקול מספר 446, 2002-01-15 09:30

יאיר פרץ: אני פותח את ישיבת הוועדה.

יאיר פרץ: אנחנו דנים היום בהצעת חוק הגנה על עובדים של חה"כ יוסי כץ.

יאיר פרץ: תיקון סעיף 2 1.

יאיר פרץ: בחוק הגנה על עובדים (חשיפת עבירות ופגיעה בטוהר המידות או במנהל תקין) התשנ"ז 1997 (להלן-החוק העיקרי), בסעיף 2, המילה "בלבד"-תמחק.

יאיר פרץ: הוספת סעיף3א 2.

יאיר פרץ: אחרי סעיף 3 לחוק העיקרי יבוא: "נטל ההוכחה 3א.

יאיר פרץ: בתובענה של עובד בשל הפרת הוראות סעיף 2, תהיה חובת ההוכחה על המעביד אם טרם חלפו 6 חודשים מיום הגשת התלונה או הסיוע כאמור בסעיף 2 ואם הוכיח העובד- (1) כי המעביד פגע בתנאי עבודתו או פיטר אותו.

יאיר פרץ: (2) שלא היתה בהתנהגותו או במעשיו סיבה לפגוע בתנאי עבודתו או לפטרו ובלבד שלעניין פגיעה בתנאי עבודה לגבי עבודה שהמעביד קבע לגביה תנאים או כישורים-שהתקיימו בו התנאים והכישורים הנדרשים".

יוסי כץ: אנחנו בשלב של הכנת החוק לקראת קריאה ראשונה, קיימנו דיון מאוד ממצה.

יוסי כץ: אין לי הרבה מה להוסיף מעבר לזה שאין להצעת החוק הזו עלות תקציבית.

יוסי כץ: אני מקווה שהצעת החוק תאושר.

ג’ודי וסרמן: אני רציתי להבהיר את המילים "נטל ההוכחה".

ג’ודי וסרמן: הכוונה היתה שהעובד יוכיח את שני הדברים הנמצאים בפסקה אחת ושתיים, ורק אז הנטל יעבור למעביד.

יוסי כץ: אם הוא מוכיח שהמעביד פגע בתנאי עבודתו ופיטר, ושלא היתה בהתנהגותו או במעשיו סיבה לפגוע בתנאי עבודתו או לפטרו, אז הנטל עובר למעביד.

ג’ודי וסרמן: תהיה הבהרה כי מדובר בתנאים מצטברים ולא חלופיים.

יוסי גווילי: האם שישה חודשים מתייחסים לשישה חודשים מיום התובענה?

ג'ודי וסרמן: כן.


מיכאל אטלן: אנחנו מברכים על המוגמר ועל היוזמה של העמותה.


מיכאל אטלן: משרד האוצר מסכים להצעת החוק הזו.

יאיר פרץ: אני רוצה לברך את עמותת עוגן שבזכותה יתוקן עוול שנעשה למספר רב של עובדים.

יאיר פרץ: אני רוצה להודות לחה"כ המציע, יוסי כץ, על הצעת החוק.

יאיר פרץ: אני מצטרף לברכות ומברך על המוגמר, ומודה לנציגי אוצר שלא הגיעו כדי להתנגד.

יאיר פרץ: אני מציע שנצביע על החוק.

יאיר פרץ: ה צ ב ע ה בעד: 2 נגד: 0 מתנגדים: אין